2021. gada 25. februārī Noteikumi Nr. 127

Rīgā (prot. Nr. 20 4. §)

**Grozījumi Ministru kabineta 2009. gada 3. marta noteikumos Nr. 211 "Spirta denaturēšanas un denaturētā spirta aprites kārtība"**

Izdoti saskaņā ar likuma

"Par akcīzes nodokli"

16. panta otro daļu

1. Izdarīt Ministru kabineta 2009. gada 3. marta noteikumos Nr. 211 "Spirta denaturēšanas un denaturētā spirta aprites kārtība" (Latvijas Vēstnesis, 2009, 38. nr.; 2010, 50. nr.; 2011, 185. nr.; 2017, 228. nr.; 2018, 235. nr.) šādus grozījumus:

1.1. izteikt 4. punktu šādā redakcijā:

"4. Ievest denaturēto spirtu, kas denaturēts ar Komisijas regulas Nr. 3199/93 pielikuma I sadaļā minētajām denaturēšanas vielām norādītajā daudzumā, Latvijas Republikas teritorijā no Eiropas Savienības dalībvalsts vai no valsts, kas nav Eiropas Savienības dalībvalsts, piemērojot muitas procedūru – laišana brīvā apgrozībā –, ir atļauts:

4.1. noliktavas turētājam, kuram izsniegtajā speciālajā atļaujā (licencē) norādīts akcīzes preču veids – denaturēts spirts;

4.2. lietotājam, kas ir saņēmis lietotāja atļauju.";

1.2. papildināt noteikumus ar 22.1 punktu šādā redakcijā:

"22.1 Ja lietotājs iesniegumu atļaujas saņemšanai iesniedz elektroniski, tas izmanto Valsts ieņēmumu dienesta Elektroniskās deklarēšanas sistēmu.";

1.3. svītrot 23. punkta pirmajā teikumā vārdus "un pievieno iepriekš izsniegto lietotāja atļauju";

1.4. papildināt noteikumus ar 23.1 punktu šādā redakcijā:

"23.1 Ja mainās lietotāja atļaujā norādītais komersanta nosaukums vai lietotāja atļaujā norādītajai darbības vietai piešķirta jauna adrese, Valsts ieņēmumu dienests aktualizē atļaujā norādītās ziņas.";

1.5. svītrot 26. punktu;

1.6. izteikt 30. punktu šādā redakcijā:

"30. Ja mainās lietotāja atļaujā norādītā informācija (izņemot šo noteikumu 23.1 punktā minēto gadījumu), lietotājs iesniedz pārreģistrācijas iesniegumu Valsts ieņēmumu dienestā saskaņā ar šo noteikumu 2. pielikumu un pievieno izmaiņas apliecinošo dokumentu kopijas.";

1.7. izteikt 31. punktu šādā redakcijā:

"31. Ja mainās informācija atļaujas saņemšanai iesniegtajos dokumentos un atļauja nav jāpārreģistrē, lietotājs piecu darbdienu laikā pēc attiecīgajām izmaiņām informē Valsts ieņēmumu dienestu un iesniedz izmaiņas apliecinošo dokumentu kopijas Valsts ieņēmumu dienestā.";

1.8. izteikt 32. punkta ievaddaļu šādā redakcijā:

"32. Valsts ieņēmumu dienests neizsniedz vai nepārreģistrē lietotāja atļauju šādos gadījumos:";

1.9. izteikt 32.4. apakšpunktu šādā redakcijā:

"32.4. lietotājam ir Valsts ieņēmumu dienesta administrēto nodokļu (nodevu) parāds (izņemot gadījumu, ja attiecīgo maksājumu termiņi normatīvajos aktos noteiktajā kārtībā ir pagarināti vai ja pieņemts lēmums par nokavēto nodokļu maksājumu labprātīgu izpildi un persona iepriekš minētās nodokļu parāda saistības pilda), kura kopsumma pārsniedz 150 *euro*;";

1.10. papildināt noteikumus ar 32.6. un 32.7. apakšpunktu šādā redakcijā:

"32.6. pieteiktā darbības vieta deklarēta citam lietotājam izsniegtajā atļaujā;

32.7. lietotāja pieteiktajā darbības vietā nav reģistrēta struktūrvienība atbilstoši normatīvajiem aktiem, kas reglamentē nodokļu maksātāju struktūr­vienību reģistrāciju Valsts ieņēmumu dienestā.";

1.11. svītrot 33.7. apakšpunktu;

1.12. svītrot 36. punktu;

1.13. izteikt V sadaļas nosaukumu šādā redakcijā:

"**V. Prasības piegādātājam un lietotājam**";

1.14. papildināt V nodaļu ar 44.1 punktu šādā redakcijā:

"44.1 Ja denaturēto spirtu lietotājam piegādā Latvijas Republikas noliktavas turētājs vai lietotājs, kuram ir izsniegta atļauja saskaņā ar šo noteikumu 39. punktu, piegādātājs pirms denaturētā spirta piegādes Valsts ieņēmumu dienesta Elektroniskās deklarēšanas sistēmā ievada informāciju par piegādājamo denaturētā spirta daudzumu, nepārsniedzot denaturētā spirta iegādes daudzumu. Ja lietotājs pats ieved denaturēto spirtu Latvijas Republikā no Eiropas Savienības dalībvalstīm vai no ārvalsts, kas nav Eiropas Savienības dalībvalsts, informācijas ievadīšanu Valsts ieņēmumu dienesta Elektroniskās deklarēšanas sistēmā par denaturētā spirta daudzumu nodrošina lietotājs saņemšanas dienā.";

1.15. papildināt noteikumus ar 46.2 punktu šādā redakcijā:

"46.2 Lietotājs, kuram atļauja izsniegta līdz 2021. gada 30. jūnijam, pēc pēdējās denaturētā spirta iegādes, kas notikusi līdz minētajam datumam, iesniedz atļauju Valsts ieņēmumu dienestā, lai nodrošinātu līdz atļaujas derīguma termiņam atlikušā iegādes daudzuma norādīšanu Valsts ieņēmumu dienesta Elektroniskās deklarēšanas sistēmā.";

1.16. papildināt 1.1 pielikumu ar 8. un 9. punktu šādā redakcijā:

|  |  |  |  |
| --- | --- | --- | --- |
| "8. | Etilspirts | Terc-butilspirts | 80 grami |
| Denatonija benzoāts | 0,8 grami |
| 9. | Etilspirts | Izopropilspirts | 10 litri" |

1.17. izteikt 2. un 3. pielikumu šādā redakcijā:

"2. pielikums
Ministru kabineta
2009. gada 3. marta

noteikumiem Nr. 211

**Iesniegums atļaujas saņemšanai/pārreģistrācijai denaturētā spirta iegādei**

VALSTS IEŅĒMUMU DIENESTAM

|  |  |
| --- | --- |
| Lietotāja nosaukums |  |
| Nodokļu maksātāja reģistrācijas kods |  |
| Tālrunis |  |
| Elektroniskā pasta adrese |  |
|  |  |
| Spirta veids |  | Spirta denaturēšanas vielas (daudzums uz 1 hektolitru absolūtā spirta) |  |
| Denaturētā spirta izmantošanas mērķis |  |
|  |  |

|  |  |  |
| --- | --- | --- |
| Nepieciešamais denaturētā spirta daudzums | Litros | Absolūtā spirta litros |
|  |  |
|  |  |  |
| Adrese, kurā denaturētais spirts tiks uzglabāts un izmantots |  |
| Darba laiks | Pirmdien | Otrdien | Trešdien | Ceturtdien | Piektdien | Sestdien | Svētdien |
|  |  |  |  |  |  |  |

|  |
| --- |
| Atbildīgā persona |
| Amats |  |
| Vārds, uzvārds |  |
| Datums1 |  |  | / |  |  | / |  |  |  |  | paraksts1 |  |

Piezīme. 1 Neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

3. pielikums
Ministru kabineta

2009. gada 3. marta

noteikumiem Nr. 211

(Papildinātais mazais Latvijas valsts ģerbonis)

(VID iestāde)

**Atļauja**

denaturētā spirta iegādei

**Sērija DI Nr.**

|  |  |
| --- | --- |
| Lietotāja nosaukums |   |

|  |  |
| --- | --- |
| Nodokļu maksātāja reģistrācijas kods |  |

|  |  |
| --- | --- |
| Spirta veids |  |

|  |  |
| --- | --- |
| Spirta denaturēšanas vielas (daudzums uz 1 hektolitru absolūtā spirta) |  |

|  |  |  |  |
| --- | --- | --- | --- |
| Iegādes daudzums (litri) |   | Iegādes daudzums (absolūtā spirta litri) |   |

|  |  |
| --- | --- |
| Izmantošanas mērķis |   |

Adrese, kurā denaturētais spirts tiks uzglabāts un izmantots

|  |
| --- |
|  |

|  |  |  |  |
| --- | --- | --- | --- |
| Atļauja izsniegta |   | Atļauja spēkā no  |   |
|  |  | līdz |  |

|  |  |  |
| --- | --- | --- |
| Atļauja pārreģistrēta1 |   |   |

|  |  |
| --- | --- |
|  Valsts ieņēmumu dienesta amatpersona |  |
|  | (vārds, uzvārds) |

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Piezīme. 1 Norāda tikai tad, ja atļauja pārreģistrēta. Norāda pēdējo pārreģistrācijas datumu."

2.  Šo noteikumu 1.3., 1.4., 1.5., 1.6., 1.8., 1.9., 1.10., 1.11., 1.12., 1.13., 1.14. un 1.17. apakšpunkts stājas spēkā 2021. gada 1. jūlijā.

3. Noteikumi stājas spēkā 2021. gada 1. martā.

Ministru prezidents A. K. Kariņš

Finanšu ministra vietā –

ārlietu ministrs E. Rinkēvičs